|  |  |
| --- | --- |
|   | Azərbaycan Respublikası Vergilər Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.*(Vergilər Nazirliyinin Kollegiyasının 31 iyul 2017-ci il tarixli1717050000017600 nömrəli Qərarı ilə təsdiq edilmişəlavə və dəyişikliklərlə)*  Əlavə - 15 |

***“POS-terminalın  onlayn qeydiyyatdan çıxarılması“***

***elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:***POS-terminalın onlayn qeydiyyatdan çıxarılması.*

**1.2. Elektron xidmətin məzmunu:***Bu xidmət vergi ödəyicilərinin təsərrüfat subyektlərində quraşdırılmış POS-terminalların qeydiyyatdan çıxarılması barədə məlumatların bank ekvayer (kommersiya bankları) tərəfindən elektron qaydada vergi orqanlarına göndərilməsini, vergi orqanları tərəfindən onların qeydiyyatdan çıxarılmasını və bu barədə məlumatların elektron formada bank ekvayerə göndərilməsini əhatə edir.*

**1.3. Elektron xidmətin göstərilməsinin hüquqi əsası:***Azərbaycan Respublikası Nazirlər Kabinetinin “Azərbaycan Respublikası ərazisində Pos-terminalların quraşdırılması, istifadəsi və tətbiqi Qaydaları”nın təsdiq edilməsi haqqında 4 oktyabr 2012-ci il tarixli, 219 nömrəli Qərarı,**Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri, Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin  Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.22-ci bəndi.*

**1.4. Elektron xidməti göstərən dövlət qurumunun adı***: Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:***Yoxdur.*

**1.6. Elektron xidmətin avtomatlaşdırılma səviyyəsi:***tam avtomatlaşdırılmışdır.*

**1.7. Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8. Elektron xidmətin göstərilməsinin nəticəsi***: POS-terminal qeydiyyatdan çıxarılır və bu barədə bank ekvayerin elektron ünvanına müvafiq məlumat göndərilir.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnteraktiv.*

**2.2. Elektron xidmət üzrə ödəniş**:   *Ödənişsiz.*

**2.3. Elektron xidmətin istifadəçiləri:***Azərbaycan Respublikası ərazisində Pos-terminalların  quraşdırılması ilə məşğul olan banklar.*

**2.4. Elektron xidmətin təqdim olunma yeri:**[*https://www.e-taxes.gov.az/*](http://www.e-taxes.gov.az/)*,*[*https://www.e-gov.az*](http://www.e-gov.az/)

**2.5. Elektron xidmət barədə məlumatlandırma:**

-*https://www.e-taxes.gov.az/dispatcher?menu=ekarg&submenu=2&nav=ekarg*

*- Vergi ödəyicilərinə xidmət strukturları (müvafiq idarə və şöbələr)*

*- Vergi ödəyicilərinə xidmət mərkəzləri*

*- Azərbaycan Respublikasının Vergilər Nazirliyinin Çağrı Mərkəzi (195)*

*-**office@taxes.gov.az*

**2.7.**      **Elektron xidmətin göstərilməsi üçün tələb olunan sənədlər və onların təqdim olunma forması:**

**-***Pos-terminalın qeydiyyatdan çıxarılması barədə ərizə;*

*Xidmətin təqdim edildiyi elektron ünvandan ərizələrdə olan məlumatlar interaktiv şəkildə bank ekvayer tərəfindən sistemə daxil edilir.*

**3. Elektron xidmətin göstərilməsi üçün inzibati proseduralar**

**3.2. İnteraktiv elektron xidmətlər üçün sorğu:***İnteraktiv xidmətlərin istifadəçilərinin Azərbaycan Respublikasının Vergilər Nazirliyi tərəfindən verilmiş Şifrə, parolu və ya gücləndirilmiş elektron imzası olmalıdır. Bunlardan istifadə etməklə sistemə daxil olduqda istifadəçiyə təklif olunan ərizə formasını doldurmaq və təsdiq etmək imkanı yaranır.*

*Ərizə iş vaxtı başa çatdıqdan sonra və ya qeyri-iş günündə sistemə daxil edilmişdirsə, bu halda onun icrası həmin gündən sonrakı ilk iş gününün əvvəlində həyata keçirilir.*

**3.2.1**.**Sorğunun formalaşdırılması:** *POS-terminalın qeydiyyatdan çıxarılması ərizəsi İnternet Vergi idarəsi portalının “Onlayn Kargüzarlıq” bölümü üzərindən işlənilir. Bu məqsədlə “Yeni müraciət” düyməsi sıxılır və açılan pəncərədə*

·  *“Kimə” siyahısından - Azərbaycan Respublikasının Vergilər Nazirliyi*

·  *“Müraciətin növü” siyahısından - Ərizə*

·  *“Sənədin növü” siyahısından -  Pos-terminalın qeydiyyatdan çıxarılması  ərizəsi seçilir və “Qəbul” düyməsi sıxılır.*

*Ekranda əməliyyatlar aşağıdakı ardıcıllıqla yerinə yetirilir:*

-                *Vergi ödəyicisinin eyniləşdirmə nömrəsi (VÖEN) daxil edilir*

-                *Obyekt  kodu seçilir*

-                *POS-terminalın seriya və nömrəsi seçilir*

-                *POS-terminalın qeydiyyatdan çıxarılma səbəbi  seçilir*

*Sonra daxil edilmiş məlumatların yoxlanılması üçün təsdiqləmə ekranı gəlir.*

*İstifadəçi məlumatların doğruluğuna əmin olduqda, onu təsdiqləmək üçün “Qəbul” düyməsini sıxır. Əks halda, imtina etmək üçün “İmtina” düyməsi icra edilir.*

*Təsdiqdən sonra bank ekvayerin elektron ünvanına “POS-terminalın qeydiyyata çıxarılması” ərizəsinin icraya qəbul edilməsi barədə Bildiriş   göndərilir.*

**3.2.2**.**Sorğunun qəbulu:***Ərizə məlumatları sistemə daxil edilərək istifadəçi tərəfindən təsdiqləndiyi andan sistemdə qeydiyyata alınmış olur və ona 16 rəqəmli qeydiyyat nömrəsi verilir.*

**3.3.  Elektron xidmətin göstərilməsi və ya imtina edilməsi:**

**3.3.1**.**Sorğunun yerinə yetirilməsindən imtina halları:***Sistem tərəfindən ilk növbədə qeydiyyatdan çıxarılan POS-terminalın həmin bank ekvayerə məxsus olması yoxlanılır. Bank ekvayer yalnız ona məxsus POS-terminalı qeydiyyatdan çıxara bilər. “Təsərrüfat subyekti ləğv edilmişdir” səbəbi ilə ancaq ləğv olunmuş təsərrüfat subyektlərində quraşdırılmış POS-terminalın qeydiyyatdan çıxarılmasına icazə verilir. “Yenisi ilə əvəz edilir” səbəbi seçilməklə ancaq aktiv və fəaliyyətini dayandırmış təsərrüfat subyektlərində quraşdırılmış POS-terminalı qeydiyyatdan çıxarmaq olar. Əgər yuxarıda göstərilən şərtlərdən biri düz olmazsa, qeydiyyat ərizəsinin vergi orqanına göndərilməsinə yol verilmir və bu barədə istifadəçinin ekranına mesaj verilir.*

**3.3.2.****Sorğunun qəbulu:***İmtinaya əsas olmadıqda POS-terminal  qeydiyyatdan çıxarılır.*

**3.4. Sorğunun icrası:**

**3.4.1**.**Ardıcıl hər bir inzibati əməliyyat, o cümlədən məsul şəxs haqqında məlumat:**

-    *İstifadəçi adı, şifrə və parola görə bank ekvayerin sistemdə təyin edilməsi (identikləşdirilməsi), məsul şəxs- Azərbaycan Respublikasının Vergilər Nazirliyi;*

-    *Vergi ödəyicisinin təsərrüfat subyektinin (obyektin) təyin edilməsi (identikləşdirilməsi), məsul şəxs - Azərbaycan Respublikasının Vergilər Nazirliyi.*

-    *POS-terminalın qeydiyyatdan çıxarılma məlumatlarının sistemə daxil edilməsi məsul şəxs –bank ekvayerlər.*

-    *POS-terminalların qeydiyyatdan çıxarılması və bu barədə məlumatın bank ekvayerin elektron ünvanına göndərilməsi, məsul şəxs  - Azərbaycan Respublikasının Vergilər Nazirliyi.*

-    *POS-terminalın qeydiyyatdan çıxarılması barədə məlumatın vergi ödəyicisinə verilməsi (prosesin sonu), məsul şəxs  - Bank ekvayer.*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi ödəyicilərinə xidmət və şəffaf vergi partnyorluğu departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:***Daxil edilən məlumatların informasiya sistemində emalı müddətindən asılı olaraq elektron xidmət yerinə yetirilir.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. hər bir inzibati prosedurun nəticəsi və onun verilməsi qaydası:**

*POS-terminal qeydiyyatdan çıxarılır və bu barədə məlumat bank ekvayerin elektron ünvanına göndərilir.*

**3.5. Elektron xidmətin yerinə yetirilməsinə nəzarət:**

**3.5.1.  nəzarət forması:***Elektron xidmətin göstərilməsi zamanı aparılan proseslərə Azərbaycan Respublikasının Vergilər Nazirliyinin proqram təminatı vasitəsilə onlayn qaydada nəzarət edilir.*

**3.5.2.****nəzarət qaydası:***Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*

**\* \* \***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| POS-terminalın onlayn qeydiyyatdan çıxarılması elektron xidməti üzrəƏlavə**POS-terminalın qeydiyyatdan çıxarılması üçün müraciət**Bank ekvayerin adı     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sifarişçinin adı            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Sifarişçinin VÖEN-i  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Təsərrüfat subyektinin kodu** | **Təsərrüfat subyektinin  adı** | **Ünvan** | **POS-terminalın seriya nömrəsi** | **POS-terminalın qeydiyyat nömrəsi** | **POS -terminalın qeydiyyata alınma tarixi** |
|   |   |   |   |   |   |

 POS-terminalın qeydiyyatının ləğvi səbəbi:Sifarişçi ilə bank ekvayer arasında bağlanmış müqaviləyə xitam verilib.           POS-terminal yenisi ilə əvəz edilib.                                        Təsərrüfat subyekti ləğv edilib. Bank ekvayerin səlahiyyətlinümayəndəsi                           \_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_\_\_\_                                                      (imza)                   (soyadı, adı)                                                                                Tarix \_\_\_\_\_\_\_\_\_\_\_\_\_\_\_\_\_\_ M.Y. |